9. ΝΟΜΟΘΕΤ. ΔΙΑΤΑΓΜΑ υπ’ αριθ. 3420 της 8/8 Οκτ. 1955 Περί κυρώσεως και παρατάσεως της ισχύος της υπ’ αριθ. 582/30.6.1950 πράξεως του Υπουργικού Συμβουλίου. Άρθρ.1.-1.Κυρούται η δημοσιευθείσα εις το υπ’ αριθ. 153/1950 φύλλον της Εφημερίδος της Κυβερνήσεως υπ’ αριθ. 582 της 30.6.1950 πράξις του Υπουργικού Συμβουλίου, περί αναστολής εφαρμογής του άρθρ. 5 του υπ’ αριθ. 1195/1942 Ν.Δ/τος έχουσα ούτω: ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 582 της 30 Ιουν. 1950 Λαβόν υπόψη την από 30 Ιουν. 1950 σχετικήν πρότασιν του Υπουργού Εθνικής Οικονομίας και ευρίσκον δικαιολογημένην την αποδοχήν της, αποφασίζει: Την αναστολήν της εφαρμογής από της ενάρξεως της ισχύος του και μέχρι 30 Ιουν. 1951 του άρθρ. 5 του Ν.Δ. 1195/1942 «περί παραγραφής υπέρ του Δημοσίου καταθέσεων παρά Τραπέζαις και άλλων τινών αξιών και απαιτήσεων» καθ’ όσον αφορά τας εις ξένον νόμισμα ή συνάλλαγμα απαιτήσεις εξ ασφαλίσεων ζωής ή κεφαλαιοποιήσεως κατά των εν Ελλάδι λειτουργουσών ασφαλιστικών Εταιρειών. Εκδόσαν προς τούτο την υπ’ αριθ. 582 παρούσαν πράξιν του κυρωθησομένην νομοθετικώς. (Αντί της σελ. 103) Σελ. 103(α) ΞΕ-25 Απωλεσθείσες και παραγραφείσες αξίες 12.Γ.α.7-9 2.Η ισχύς της ως άνω πράξεως του Υπουργικού Συμβουλίου παρατείνεται, δυνάμει του παρόντος, αφ’ ης έληξε μέχρι τέλους Ιουν. 1956. Άρθρ.2.-Η προθεσμία παραγραφής των περί ων το άρθρ. 5 του Ν.Δ. 1195/1942 απαιτήσεων ήτις συνεπληρώθη ή συμπληρούται κατά το από 28 Οκτ. 1940 και μέχρι της 30 Ιουν. 1956 χρονικόν διάστημα παρατείνεται, καθ’ όσον αφορά τας εις ξένον νόμισμα ή συνάλλαγμα απαιτήσεις μέχρι τέλους Ιουν. 1956. Άρθρ.3.- Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 104(α) 12.Γ.α.9 Απωλεσθείσες και παραγραφείσες αξίες 